Асен Разцветников
Тайна

chitanka.info

Шишо-мишо, шишо-мишо,

де се дяна дядо Тишо?

Той се крие във гората,

че го гони баба Злата,

да го бие със метлата.

Шишо-мишо, шишо-мишо,

що е сторил дядо Тишо?

Той излапал по хайдушки

сам-самичък седем чушки

и петнайсет меки крушки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.